**Scenarios**

**Forest Dump**

Michal Brcko

Radoslav Hečko

Patrícia Marmanová

Dana Škorvánková

**Jozef, podnikateľ**

* Jozef má 45 rokov a pracuje ako podnikateľ v oblasti IT. Je riaditeľom firmy, ktorá má 27 ľudí.
* S prácou s internetom a modernými technológiami nemá žiaden problém a svoj smartfón má vždy pri sebe.
* Jozef rád chodí na prechádzky do lesa a často na prechádzkach zbiera huby. Z lesa vždy odnáša odpad, ktorý po ceste nájde.
* Dlho ho hnevá nečinnosť mesta a narastajúci počet čiernych skládok, ktoré sa v oblasti objavujú.

**Situácia:**

Jozef sa išiel v sobotu ráno poprechádzať do lesa pri meste, pričom chcel nazbierať nejaké huby pre rodinu na večernú praženicu. Na okraji lesa však našiel čiernu skládku, ktorá obsahovala povyhadzované pneumatiky a chladničku.

**Do-goal:**

Jozef by chcel so skládkou niečo urobiť. Nemá včak čas ju sám odstraňovať, a okrem toho si myslí, že to je práca kompetentných osôb, ktoré za to platí zo svojich daní. Chcel by to teda oznámiť priamo im, aby so skládkou niečo urobili.

**Be-goal:**

Jozef by chcel mať pocit zadosťučinenia, že iba neprešiel okolo, ale pre vyčistenie mesta aj sám niečo urobil.

**Before Používateľský scenár bez aplikácie:**

Jozefa čierna skládka pohoršila, a chcel ju nahlásiť. Zistil, že môže stiahnuť mobilnú aplikáciu, ale na to nemal dosť silný signál. Takisto sa na internete dozvedel, že úrady túto aplikáciu neberú ako smerodatnú, a keď chce aby konali, musí podať písomnú žiadosť na mestský úrad. Rozhodol sa teda, že doma nájde vhodný formulár, ktorý vypíše, a skládku nafotil, aby k nemu mohol pridať fotky. Keďže je ale Jozef zaneprázdnený podnikateľ, k tomuto celému sa nedostal, a najbližšie keď prechádzal lesom zistil, že skládka sa opäť rozrástla.

**After Používateľský scenár s využitím aplikácie:**

Keďže Jozef sa rozhodol konať, a s touto skládkou niečo urobiť, rovno na mobile si vygooglil najjednoduchšiu možnosť na nahlásenie ilegálnej čiernej skládky. Vo webovej aplikácii Forest Dump môže rovno označiť výskyt skládky podľa svojej GPS polohy. Jednoducho teda pridá novú skládku a vyplní jej parametre. Z domu bude môcť sledovať, ako kompetentné osoby v tejto veci konajú.

**Ľubica, pracovníčka na obvodnom úrade životného prostredia v Pezinku**

* Ľubica má 58 rokov a celý život pracuje v kancelárii na obvodnom úrade v Pezinku. Jej práca zahŕňa prevažne prácu za počítačom v Exceli.
* Ľubica má 3 dospelé deti a 2 mačky. Vo všeobecnosti má rada zvieratá a prírodu.
* Je poriadkumilovná a vždy rada urobí šéfovi kávičku.
* V práci jej pridelili monitorovanie a likvidáciu čiernych skládok v okrese.

**Situácia:**

V práci Ľubicu šéf poveril odstraňovaním čiernych skládok, a ona si celý život robí prácu poctivo. V rámci toho potrebuje kategorizovať ilegálne skládky v okolí a poveriť osoby odstránením tých najzávažnejších.

**Do-goal:**

Ľubica chce efektívny spôsob posudzovania závažnosti existujúcich čiernych skládok. Chce mať možnosť poslať čatu pracovníkov na konkrétne miesto, so správnymi nástrojmi na odstránenie skládky daného rozsahu.

**Be-goal:**

Ľubica si chce plniť svoju prácu poctivo. Na Vianoce by chcela dostať vianočné odmeny, a želá si, aby zvieratká v prírode nikdy nezjedli odpad spôsobený človekom.

**Before Používateľský scenár bez aplikácie:**

Ľubica má na stole zopár žiadostí, ktoré im prišli poštou, ktoré hovoria o čiernych skládkach. Nie všetky však obsahujú presnú polohu, a ani opis rozsahu a závažnosti. Ľubica sa preto rozhodne vybrať tú, ktorá prišla v najkrajšej obálke a poslať na nepresne opísané miesto čatu aktivačných pracovníkov. Občania nie sú informovaní o priebehu likvidácie, likvidácia je neefektívna, a o väčšine čiernych skládok v oblasti sa Ľubica nikdy nedozvie.

**After Používateľský scenár s využitím aplikácie:**

Ľubica jednoducho otvorí webovú aplikáciu vo svojom prehliadači a prihlási sa ako manažér likvidácie. Aplikácia jej automaticky zoradí nahlásené skládky v jej oblasti podľa ich závažnosti - rozsahu, počtu nahlásení, druhu materiálov a pod. Ľubica vezme prvú skládku v poradí, priradí ju likvidačnému tímu na odpratanie, a v aplikácii ju označí ako “v štádiu likvidácie”.